Covid-19-statistieke: Minder as 600 nuwe gevalleArgieffoto bloot ter illustrasie (Foto: Verskaf) Suid-Afrika het teen Maandagaand altesaam 2 897 521 bevestigde Covid-19-gevalle gehad en 578 nuwe gevalle is aangemeld. Nog 164 Covid-19-verwante sterftes is in Suid-Afrika bevestig, wat die landwye totaal op 87 216 te staan bring. Altesaam 2 762 812 pasiënte het in dié stadium reeds herstel. In hierdie stadium is daar 47 493 aktiewe gevalle van Covid-19. ŉ Totaal van 15 350 nuwe toetse vir Covid-19 is gedoen, waaronder 9 483 (62%) in die private sektor en 5 867 (38%) in die openbare sektor. Die meeste nuwe gevalle is in KwaZulu-Natal (22%), Gauteng (19%), gevolg deur die Wes-Kaap (16%), Vrystaat (15%), Oos-Kaap (9%), Noord-Wes (8%), Noord-Kaap (6%), Mpumalanga (4%) en Limpopo (2%). Nuwe gevalle per provinsie: Die departement het aangedui dat altesaam 16 999 722 mense teen Maandagaand reeds teen Covid-19 ingeënt is.